Diari Oficial de la Generalitat Valenciana


Sumari del DOGV 5280, del 14-06-2006 (2006/6307)

RESOLUCIÓ de 25 d'abril de 2006, del Servici Territorial d'Energia d'Alacant, per la qual s'atorga autorització administrativa, s'aprova el projecte d'execució i es reconeix, en concret, la utilitat pública del projecte de la línia aèria de mitjana tensió doble circuit 20 kV des de ST-Xixona fins a PP Riodel, en els termes municipals de Xixona, Alacant i Mutxamel (Alacant). Expedient ATLINE/2005/128/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5280

Data del DOGV
:   14-06-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/6307


Data del document
:   25-04-2006

Organisme emissor
:   Conselleria d'Infraestructures i Transport

Tipus de document
:   Resolució

Correcció d'errades

 Descriptors 

:   * Alacant
    * Mutxamel
    * Xixona
    * subministrament d'energia elèctrica
    * empresa privada

RESOLUCIÓ de 25 d'abril de 2006, del Servici Territorial d'Energia d'Alacant, per la qual s'atorga autorització administrativa, s'aprova el projecte d'execució i es reconeix, en concret, la utilitat pública del projecte de la línia aèria de mitjana tensió doble circuit 20 kV des de ST-Xixona fins a PP Riodel, en els termes municipals de Xixona, Alacant i Mutxamel (Alacant). Expedient ATLINE/2005/128/03. [2006/6307]  
Per Resolució de 26 de setembre de 2005, del Servici Territorial d'Energia d'Alacant, es va sotmetre a informació pública la sol·licitud d'autorització administrativa, aprovació del projecte d'execució, reconeixement, en concret, d'utilitat pública i la relació concreta i individualitzada de béns i drets afectats pel projecte de la línia aèria de mitjana tensió doble circuit 20 kV des de ST-Xixona fins a PP Riodel, en els termes municipals de Xixona, Alacant i Mutxamel (Alacant), amb la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SA, i es van publicar anuncis en el Diari Oficial de la Generalitat Valenciana, amb data 10 de novembre de 2005, en el Butlletí Oficial de la Província d'Alacant, amb data 14 de novembre de 2005, i en el diari La Verdad amb data 4 de novembre de 2005.   
Durant el període d'informació pública es van presentar al·legacions: la Sra. Maria Ángeles Hernández de Blas, en representació de Bravo Mediterránea, SL, va reivindicar la titularitat de les finques A-A-12LE i A-A-13LE i va manifestar la seua oposició al traçat ja que no quedava acreditat que la línia no pot instal·lar-se per terrenys de domini, ús o servici públic o patrimonials de l'Estat, comunitats autònomes, províncies o municipis, o seguint límits de finques de propietat privada; Telefónica de España, SA, va prestar la seua conformitat al projecte, sempre que s'hi respecten les cotes mínimes indicades i les prescripcions de l'acord UNESA-CTNE i el seu protocol addicional; la Confederació Hidrogràfica del Xúquer autoritza els encreuaments projectats sobre el riu Verd, i indica les condicions tècniques.  
Les al·legacions van ser contestades per l'entitat beneficiària que va posar de manifest el següent: respecte a les al·legacions de la Sra. Mª Ángeles Hernández de Blas, es corregix la titularitat de les finques en el sentit indicat i, quant al traçat, és impossible ajustar-se als camins, canals o límits de totes les finques, ja que han d'evitar-se els angles pronunciats, segons establix l'article 4t del Reglament de Línies Elèctriques Aèries d'Alta Tensió; en concret, en la parcel·la A-A-12LE el traçat ja discorre el màxim possible al límit, i en la parcel·la A-A-13LE per a fer discórrer la línia pel límit o pel camí confrontant seria necessari fer angles molt pronunciats, tècnicament desaconsellables, i s'incrementaria en més d'un 10% la longitud del traçat, per la qual cosa tampoc es complixen els requisits de l'article 161 del RD 1955/2000, d'1 de desembre. Respecte a les condicions imposades per Telefónica i Confederació Hidrogràfica del Xúquer, s'accepten.  
Vist que el projecte presenta un traçat plenament concretat, té entre la seua documentació els plans pertinents a l'escala adequada, està prou detallat i conté una relació concreta i individualitzada dels béns i drets afectats .  
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat de la .línia elèctrica . i són estos els paràmetres que condicionen i obliguen principalment a adoptar un traçat, amb independència de les afeccions que a tercers pot representar i això sense perjuí d'indemnitzar adequadament estes.  
Atés que s'han respectat tot el que ha sigut possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient de preu just pel Jurat Provincial d'Expropiacions.  
En virtut d'això, de conformitat amb el que s'ha disposat pel Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica i en els articles 53 i 54 de la Llei 54/1997, de 27 de novembre, del Sector Elèctric (BOE del 28/11/1997),  
Este Servici Territorial d'Energia resol:  
Primer. Autoritzar administrativament la instal·lació d'una línia aèria de mitjana tensió doble circuit 20 kV des de ST-Xixona fins a PP Riodel, en els termes municipals de Xixona, Alacant i Mutxamel (Alacant),   
Segon. Aprovar el projecte tècnic per a la instal·lació de la referida línia aèria de mitjana tensió doble circuit de 20 kV des de ST Xixona fins a PP Riodel, en els termes municipals de Xixona, Alacant i Mutxamel.  
Tercer. Declarar, en concret, la utilitat publica dels trams de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació publicada, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1,159,160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctriques.   
Quart. Publicar i notificar la present resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells que, intentada la notificació, no se'ls haguera pogut realitzar.  
Cinqué. El termini d'execució de les obres i instal·lacions serà de dotze mesos a partir de l'ocupació real de les finques afectades.  
Sisé. Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, i s'especifiquen en les dades bàsiques següents: tensió nominal 20 kV; longitud 3.987 metres; núm. de suports 30; conductors tipus LA-100 amb secció equivalent de 116 mm2 de Al amb formació de doble circuit i amb un conductor per fase; origen i final, origen en la ST-XiXona i final en PP Riodel.  
Seté. Iberdrola Distribución Eléctrica, SAU, informarà de l'acabament de les instal·lacions a este Servici Territorial per al reconeixement definitiu i l'alçament de l'acta de posada en servici de les instal·lacions, ja que sense este requisit no podran entrar en funcionament.  
Huité. L'administració es reserva el dret a deixar sense efecte esta autorització en el moment en què es demostre l'incompliment de les condicions indicades, per la declaració inexacta de les dades subministrades o una altra causa excepcional que ho justifique.  
Contra esta resolució, que no posa fi a la via administrativa, es pot interposar recurs d'alçada davant de la Direcció General d'Energia (C/ Colom 1, 46334 València) en el termini d'un mes, comptador des de l'endemà de la notificació de la present, de conformitat amb el que establixen els articles 114 i 115 de la Llei 30 /1992, de 26 de novembre, de Règim Jurídic de les Administracions Publiques i del Procediment Administratiu Comú.  
Alacant, 25 d'abril de 2006.. El cap del Servici Territorial d'Energia. Miguel García Mengual.